- Պատմականորեն Հայաստանը Մերձավոր Արեւելք է, մենք ներկա ենք եղել Միջերկրականի արեւելքում հազարամյակներ: Թուրքիայի հետ սահմանի բացումն ավելի լայն, տարածաշրջանային շփումներ է ստեղծելու՝ ի վերջո, վերադարձնելով Հայաստանն իր օրինական դիրքին այս երկրագնդի վրա, որպես Եվրոպայի եւ Մերձավոր Արեւելքի հանրության մաս: Ականատես լինելով Ռուսաստանի խելահեղությանը Ղրիմում, որն իր ֆորպոստն էր Սեւ ծովում, հնարավոր չէ բացառել խելահեղությունը, երբ Ռուսաստանն զգա, որ կորցնում է վերահսկողությունը Հայաստանում, որն իր համար ոչ միայն ֆորպոստ է Կովկասում, այլեւ դարպասն է դեպի Մերձավոր եւ Միջին Արեւելք: Իսկ Ռուսաստանը ժամանակին զուգընթաց թուլանում է՝ դառնալով ավելի նյարդային եւ ոչ ադեկվատ եւ կարող է ավելի մեծ խնդիրներ ստեղծել: